wannaphong/clean_thaiwikipedia huggingface dataset:
# การระบาดของโรคชอบเต้น ค.ศ. 1518
การระบาดของโรคชอบเต้น ค.ศ. 1518 เป็นกรณีภาวะเต้นรำผิดปกติ ซึ่งเกิดขึ้นในสตราสบูร์ก ประเทศฝรั่งเศส (ขณะนั้นยังเป็นส่วนหนึ่งของจักรวรรดิโรมันอันศักดิ์สิทธิ์) ช่วงเดือนกรกฎาคม ค.ศ. 1518 โดยมีคนหลายคนเต้นรำไม่หยุดติดต่อกันหลายวัน หลังเวลาผ่านไปประมาณหนึ่งเดือน บางคนก็เริ่มเสียชีวิตจากหัวใจวาย สมองขาดเลือด หรืออาการอ่อนเพลีย

 เหตุการณ์ 
การระบาดเริ่มขึ้นในเดือนกรกฎาคม ค.ศ. 1518 เมื่อสตรีคนหนึ่งเริ่มเต้นรำอย่างเร่าร้อนบนท้องถนนในสตราสบูร์ก ซึ่งกินเวลานานประมาณสี่ถึงหกวัน ภายในหนึ่งสัปดาห์ มีคนเข้าร่วมอีก 34 คน และภายในอีกเดือน มีนักเต้นประมาณ 400 คน ซึ่งบางส่วนได้เสียชีวิตจากหัวใจวาย สมองขาดเลือดหรืออ่อนเพลีย

เอกสารประวัติศาสตร์ รวมทั้ง "บันทึกแพทย์ เทศนามหาวิหาร จดหมายเหตุท้องถิ่นและภูมิภาค และแม้กระทั่งบันทึกที่ออกโดยสภานครสตราสบูร์ก" ชัดเจนว่าเหยื่อเต้นรำจริง แต่ไม่ทราบว่าเหตุใดจึงเต้นรำจนเสียชีวิต

เมื่อโรคระบาดเต้นรำเลวร้ายลง ชนชั้นสูงที่เป็นกังวลได้หาคำแนะนำจากแพทย์ท้องถิ่น ซึ่งชี้สาเหตุทางโหราศาสตร์และเหนือธรรมชาติ และได้ประกาศว่าโรคดังกล่าวเป็น "โรคตามธรรมชาติ" ซึ่งเกิดจาก "เลือดร้อน" อย่างไรก็ดี ทางการกลับสนับสนุนให้คนเต้นรำมากขึ้น กระทั่งสร้างเวทีไม้ เพราะพวกเขาเชื่อว่าผู้เต้นรำจะมีอาการดีขึ้นเฉพาะเมื่อเต้นรำต่อเนื่องกันทั้งกลางวันกลางคืนเท่านั้น บ้างถึงกับจ้างนักดนตรีให้มาบรรเลงเพลงด้วย
# อินางิ
อินางิ  เป็นนครที่ตั้งอยู่ในส่วนตะวันตกของมหานครโตเกียว ประเทศญี่ปุ่น ได้รับการยกฐานะจากเทศบาลเมืองขึ้นเป็นเทศบาลนครเมื่อวันที่ 1 พฤศจิกายน ค.ศ. 1971 มีขนาดพื้นที่ทั้งสิ้น 17.97 ตารางกิโลเมตร มีจำนวนประชากร ณ วันที่ 1 มีนาคม ค.ศ. 2023 ประมาณ 94,472 คน
# ปลาการ์ตูนส้มขาว
ปลาการ์ตูนส้มขาว  เป็นปลาการ์ตูนชนิดหนึ่ง

ที่ลำตัวตัวมีสีส้มเข้ม มีแถบสีขาว 3 แถบ พาดบริเวณส่วนหัว ลำตัวและบริเวณหาง ขอบของแถบสีขาวเป็นสีดำ ขอบนอกของครีบเป็นสีขาวและขอบในเป็นสีดำ อาศัยในที่ลึก ตั้งแต่ 1-15 เมตร ขนาดตัวโตที่สุดประมาณ 10 เซนติเมตร อาศัยอยู่กับดอกไม้ทะเลชนิด Heteractis magnifica และ Stichodactyla gigantea เป็นต้น ในดอกไม้ทะเลแต่ละกออาจพบอยู่ด้วยกัน 6-8 ตัว 

มีการกระจายพันธุ์ในแถบอินโด-แปซิฟิก, มหาสมุทรอินเดีย, หมู่เกาะอันดามันและนิโคบาร์, ทะเลฟิลิปปิน, อินโดนีเซีย หายากที่เกาะโอะกินะวะและเกาะไต้หวัน ส่วนในน่านน้ำไทยจะไม่พบในด้านอ่าวไทย แต่จะพบได้ในฝั่งทะเลอันดามัน โดยอาศัยอยู่เป็นครอบครัวใหญ่

ปลาการ์ตูนส้มขาวนับเป็นปลาการ์ตูนชนิดที่รู้จักกันดีและคุ้นเคยเป็นอย่างดี และถือเป็นตัวละครเอกในภาพยนตร์การ์ตูนเรื่อง Finding Nemo ของพิกซาร์ ในปี ค.ศ. 2003 จนได้รับการเรียกขานเล่น ๆ ว่า "ปลานีโม"

เป็นปลาที่ได้รับความนิยมเป็นอย่างยิ่งในการเลี้ยงเป็นปลาสวยงาม ซึ่งในปัจจุบันสามารถเพาะขยายพันธุ์ได้แล้วในสถานที่เลี้ยง โดยสถานที่แรกที่สามารถเพาะขยายพันธุ์ได้สำเร็จ คือ สถาบันวิทยาศาสตร์ทางทะเล มหาวิทยาลัยบูรพา จังหวัดชลบุรี ในประเทศไทย และยังสามารถเพาะขยายพันธุ์ได้อีกจากภาคเอกชนต่าง ๆ จนในปัจจุบัน ปลาการ์ตูนส้มขาวที่มีจำหน่ายในตลาดปลาสวยงามในประเทศไทย เกิดจากการเพาะขยายพันธุ์ทั้งสิ้น แต่ก็ยังมีความต้องการปลาจากธรรมชาติอยู่อีก โดยถูกจับมาจากทะเลฟิลิปปิน และอินโดนีเซีย เนื่องจากมีสีสันที่สวยงามกว่านั่นเอง 

นอกจากนี้แล้ว ยังมีชนิดย่อยของปลาการ์ตูนส้มขาวอีกชนิดหนึ่ง คือ "ปลาการ์ตูนดำ" ซึ่งจะพบได้ในถิ่นเฉพาะคือทางเหนือของออสเตรเลียเท่านั้น และพบได้น้อยมาก ซึ่งมีขนาดและลวดลายเหมือนเช่นปลาการ์ตูนส้มขาวชนิดธรรมดา แต่ส่วนที่เป็นสีส้มนั้นจะเป็นสีดำ ซึ่งในช่วงแรกนั้นมีราคาซื้อขายที่สูงมากถึงคู่ละ 5,000-6,000 บาท โดยเป็นปลาที่นำจากประเทศอังกฤษ แต่ต่อมาไม่นานก็ได้มีการเพาะขยายพันธุ์ได้มากขึ้น จนในปัจจุบันราคาขายปลาการ์ตูนดำอยู่ที่คู่ละ 600-700 บาท เท่านั้นนันทวัฒน์ โชติสุวรรณ, ปลาทะเลสวยงาม ที่เพาะพันธุ์ได้ ในประเทศไทย คอลัมน์ Blue Planet หน้า 125 และ 130 นิตยสาร Aquarium Biz ปีที่ 2 ฉบับที่ 21: มีนาคม 2012
# ปลาการ์ตูนเพอร์คูล่า
ปลาการ์ตูนเพอร์คูล่า หรือ ปลาการ์ตูนส้ม 

เป็นปลาการ์ตูนที่มีลักษณะคล้ายกับปลาการ์ตูนส้มขาว (A. ocellaris) มากที่สุด แต่มีความแตกต่างจากปลาการ์ตูนส้มขาวตรงที่ ลวดลายบนลำตัวจะมีความหลากหลายกว่ามาก และพื้นลำตัวจะมีสีดำปรากฏมากกว่า บางตัวอาจมีสีดำกินพื้นที่ลำตัวจนเต็มเหลือเพียงครีบ, ปาก และหางเท่านั้นที่เป็นสีส้ม อีกประการ คือ ปลาการ์ตูนเพอร์คูล่านั้นจะมีซี่กระดูกบนครีบหลัง 9-10 ชิ้น ส่วนปลาการ์ตูนส้มขาวจะมี 11 ชิ้น, ซี่กระดูกที่ครีบหู 16-18 ชิ้น ขณะที่ปลาการ์ตูนส้มขาวมีน้อยกว่า คือ 15-17 ชิ้น

มีขนาดโตเต็มที่ 11 เซนติเมตร ซึ่งก็ใกล้เคียงกับปลาการ์ตูนส้มขาว พบกระจายพันธุ์ในมหาสมุทรแปซิฟิกตะวันออก, หมู่เกาะโซโลมอน, เมลานีเซีย, นิวแคลิโดเนีย, วานูอาตู, เกรตแบร์ริเออร์รีฟ และไม่พบในน่านน้ำไทย

ปลาการ์ตูนเพอร์คูล่า นับเป็นปลาการ์ตูนชนิดที่ได้รับความนิยมสูงสุดในแง่ของการเลี้ยงเป็นปลาสวยงาม อันเนื่องจากลวดลายและสีสันที่สวยงามที่มากกว่า ยิ่งโดยเฉพาะตัวที่มีลวดลายหรือสีสันที่แปลกไปจากปกติ มักถูกตั้งชื่อทางการค้าไปต่าง ๆ เช่น "ปลาการ์ตูนปิกัสโซ่" คือ ปลาการ์ตูนเพอร์คูล่า ตัวที่มีลวดลายเชื่อมต่อกันคล้ายไม้กางเขน หรือ "ปลาการ์ตูนพลาตินั่ม" คือ ปลาการ์ตูนเพอร์คูล่า ที่มีสีขาวเป็นปื้นไปตลอดทั้งลำตัว เป็นต้น ซึ่งชนิดหลังนี้มีราคาขายที่สูงมากถึงคู่ละ 60,000 บาท

ปัจจุบัน ปลาการ์ตูนเพอร์คูล่า นับเป็นปลาการ์ตูนอีกชนิดหนึ่งที่สามารถเพาะขยายพันธุ์ได้ โดยลวดลายของปลาการ์ตูนเพอร์คูล่าที่เพาะออกมานั้น จะมีลวดลายและสีสันที่เป็นเอกลักษณะเฉพาะตัว ไม่เหมือนกัน ซึ่งต่างจากปลาการ์ตูนส้มขาว ที่ลวดลายจะเหมือนกันทั้งหมด ถึงแม้จะใช้พ่อแม่ปลาที่มีลวดลายและสีสันที่สวยงาม แปลกตาแล้ว แต่ลูกปลาที่ออกมาก็จะมีที่เหมือนกับพ่อแม่ปลาเพียงร้อยละ 10 เท่านั้นนันทวัฒน์ โชติสุวรรณ, ปลาทะเลสวยงาม ที่เพาะพันธุ์ได้ ในประเทศไทย คอลัมน์ Blue Planet หน้า 131 และ 132 นิตยสาร Aquarium Biz ปีที่ 2 ฉบับที่ 21: มีนาคม 2012
# ฟุตบอลชิงแชมป์แห่งชาติยุโรป 2000
ฟุตบอลชิงแชมป์แห่งชาติยุโรป 2000  หรือ ยูโร 2000  เป็นการแข่งขันฟุตบอลยูโร ครั้งที่ 11 จัดขึ้นโดยยูฟ่า โดยรอบสุดท้ายจะจัดขึ้นที่ประเทศเบลเยียมและเนเธอร์แลนด์ ถือเป็นเจ้าภาพร่วมครั้งแรก โดยจัดขึ้นระหว่างวันที่ 10 มิถุนายน ถึง 2 กรกฎาคม โดยสเปนและออสเตรียเข้าร่วมประมูลการเป็นเจ้าภาพครั้งนี้ด้วยDietrich Schulze-Marmeling: Die Geschichte der Fußball-Europameisterschaft, Verlag Die Werkstatt, ISBN 978-3-89533-553-2 นัดสุดท้ายมีทีมเข้าร่วม 16 ชาติ  รวมประเทศเจ้าภาพเบลเยียมและเนเธอร์แลนด์ด้วย โดยทีมชาติฝรั่งเศสชนะเลิศในการแข่งขันนี้ โดยชนะอิตาลีในนัดตัดสิน 2–1

 สนามแข่งขัน 
 Belgium Brussels Bruges Liège Charleroi King Baudouin Stadium Jan Breydel Stadium Stade Maurice Dufrasne Stade du Pays de Charleroi Capacity: 50,000 Capacity: 30,000 Capacity: 30,000 Capacity: 30,000 200px 200px 200px 200px Belgium Netherlands Netherlands Rotterdam Amsterdam Eindhoven Arnhem Feijenoord Stadion Amsterdam Arena Philips Stadion GelreDome Capacity: 51,000 Capacity: 52,000 Capacity: 33,000 Capacity: 30,000 200px 200px 200px 200px
# ไทยลีกคัพ
ไทยลีกคัพ เป็นการแข่งขันฟุตบอลถ้วยระดับรองในประเทศไทย จัดขึ้นโดยสมาคมฟุตบอลแห่งประเทศไทย ในพระบรมราชูปถัมภ์ เริ่มเป็นครั้งแรกเมื่อปี พ.ศ. 2553 โดยมีบริษัท โตโยต้ามอเตอร์ (ประเทศไทย) จำกัด เป็นผู้สนับสนุนหลัก จึงมีชื่อเรียกว่า ไฮลักซ์  รีโว่คัพ รูปแบบการแข่งขันเป็นระบบแพ้คัดออก (Knock-out) โดยกำหนดสัดส่วนของสโมสรฟุตบอลที่เข้าแข่งขัน ตามระดับชั้นของลีกที่ลงแข่งขันในฤดูกาลนั้น อนึ่ง บริษัท โตโยต้ามอเตอร์ฯ เคยให้การสนับสนุนการแข่งขันฟุตบอลถ้วยของสมาคมฟุตบอลฯ มาแล้ว 8 ครั้งในชื่อว่า โตโยต้าคัพ ระหว่างปี พ.ศ. 2530-2537

 รายการนัดชิงชนะเลิศ 
 ปี ชนะเลิศ  ผลการแข่งขัน รองชนะเลิศ สนามแข่งขัน ไทยลีกคัพ ยุคแรก 2530  ทหารอากาศ       2531  ธนาคารกรุงเทพ       2532  สโมสรตำรวจ       2533  กรุงเทพมหานคร (โอสถสภา และ ราชนาวี)       2534  สโมสรตำรวจ       2535  ธนาคารกรุงไทย       2536  สโมสรตำรวจ       2537  ทหารอากาศ       ไทยลีกคัพ ยุคปัจจุบัน 2553 การท่าเรือไทย 2–1 บุรีรัมย์ พีอีเอ  สนามศุภชลาศัย 2554 บุรีรัมย์ พีอีเอ   2–0 การท่าเรือไทย สนามศุภชลาศัย 2555 บุรีรัมย์ ยูไนเต็ด 4–1 ราชบุรี มิตรผล สนามฟุตบอลธรรมศาสตร์ รังสิต 2556 บุรีรัมย์ ยูไนเต็ด 2–1 ราชบุรี มิตรผล สนามฟุตบอลธรรมศาสตร์ รังสิต 2557  บีอีซี เทโรศาสน 2–0 บุรีรัมย์ ยูไนเต็ด สนามศุภชลาศัย 2558 บุรีรัมย์ ยูไนเต็ด 1–0 ศรีสะเกษ สนามศุภชลาศัย 2559 บุรีรัมย์ ยูไนเต็ด และ เอสซีจี เมืองทอง ยูไนเต็ด (ครองแชมป์ร่วมกัน) 2560 เอสซีจี เมืองทอง ยูไนเต็ด 2–0 เชียงราย ยูไนเต็ด สนามศุภชลาศัย 2561 เชียงราย ยูไนเต็ด 1–0 บางกอกกล๊าส สนามฟุตบอลธรรมศาสตร์ รังสิต 2562 พีที ประจวบ 1–1 หลังต่อเวลา  (8–7 ลูกโทษ) บุรีรัมย์ ยูไนเต็ด สนามเอสซีจีสเตเดียม 2563–64ยกเลิกการแข่งขัน 2564–65 บุรีรัมย์ ยูไนเต็ด 4–0 พีที ประจวบ สนามบีจีสเตเดียม 2565–66 บุรีรัมย์ ยูไนเต็ด 2–0 บีจี ปทุม ยูไนเต็ด ธันเดอร์โดมสเตเดียม 2566–67  บีจี ปทุม ยูไนเต็ด  1–0 เมืองทอง ยูไนเต็ด  สนามกีฬาธรรมศาสตร์ รังสิต  2567–68 บุรีรัมย์ ยูไนเต็ด 2–0 ลำพูน วอริเออร์  สนามบีจีสเตเดียม

 ทำเนียบผู้ชนะเลิศจำแนกตามสโมสร 
สโมสรชนะเลิศบุรีรัมย์ ยูไนเต็ด8 (25542, 2555, 2556, 2558, 25591, 2564–65, 2565–66, 2567–68)ตำรวจ3 (2532, 2534, 2536)เอสซีจี เมืองทอง ยูไนเต็ด2 (25591, 2560)ทหารอากาศ2 (2530, 2537)ธนาคารกรุงเทพ1 (2531)ธนาคารกรุงไทย1 (2535)โอสถสภา1 (25331)ราชนาวี1 (25331)การท่าเรือ1 (25533)โปลิศ เทโร1 (25574)เชียงราย ยูไนเต็ด1 (2561)พีที ประจวบ1 (2562)บีจี ปทุม ยูไนเต็ด 1 (2566–67) 

หมายเหตุ:
 1ชนะเลิศร่วมกัน
 2ส่งแข่งในนาม บุรีรัมย์ พีอีเอ
 3ส่งแข่งในนาม การท่าเรือไทย เอฟซี
 4ส่งแข่งในนาม บีอีซี เทโรศาสน

 ชื่อการแข่งขันแบ่งตามผู้สนับสนุน 
 2530–2537: โตโยต้า คัพ
 2553–2564: โตโยต้า ลีกคัพ
 2564–2565: รีโว่ ลีกคัพ
 2565– ปัจจุบัน:ไฮลักซ์ รีโว่ คัพ
# ฟูจู (โตเกียว)
ฟูจู  เป็นเทศบาลนครที่ตั้งอยู่ในส่วนตะวันตกของมหานครโตเกียว ประเทศญี่ปุ่น ฟูจูเป็นทั้งศูนย์กลางการค้าในบริเวณนี้และเป็นชุมชนที่อยู่อาศัยของผู้ที่เดินทางไปทำงานในใจกลางโตเกียว ฟูจูเป็นที่ตั้งของโรงงานขนาดใหญ่ของบริษัทโตชิบา เอ็นอีซี และซันโทรี่ รวมทั้งยังเป็นที่ตั้งของศูนย์ปฏิบัติการคอมพิวเตอร์หลักของธนาคารแห่งประเทศญี่ปุ่น นอกจากนี้ยังมีสนามม้าโตเกียว และสนามฝึกของทีมรักบี้ท็อปลีก ได้แก่ โทชิบะเบรฟลูปัส (Toshiba Brave Lupus) และซันโทรีซันโกเลียท (Suntory Sungoliath)

 ฟูจูมีจำนวนประชากรประมาณ 260,508 คน  มีความหนาแน่นของประชากรประมาณ 8,900 คนต่อตารางกิโลเมตร มีขนาดพื้นที่ทั้งสิ้น  เทศบาลเมืองฟูจูได้รับการยกฐานะขึ้นเป็นเทศบาลนครเมื่อวันที่ 1 เมษายน ค.ศ. 1954

 ภูมิศาสตร์ 
 เทศบาลข้างเคียง 
 มหานครโตเกียว
 นครโคกูบุนจิ
 นครโคงาเนอิ
 นครโชฟุ
 นครอินางิ
 นครทามะ
 นครฮิโนะ
 นครคูนิตาจิ
# ปลาการ์ตูนอินเดียนแดงชมพู
ปลาการ์ตูนอินเดียนแดงชมพู หรือ ปลาการ์ตูนชมพู  เป็นปลาการ์ตูนชนิดหนึ่งที่กระจายจากออสเตรเลียตอนเหนือ คาบสมุรมลายู และเมลานีเชีย ในน่านน้ำไทยพบได้ทั้งฝั่งอ่าวไทยและทะเลอันดามัน มีขนาดโตเต็มที่ 10 เซนติเมตร

มีลักษณะคล้ายกับปลาการ์ตูนอินเดียนแดง (A. akallopisos) มาก  แต่มีความแตกต่างตรงที่จะมีลายสีขาวคาดบริเวณแผ่นปิดเหงือก

เป็นปลาที่เลี้ยงเป็นปลาสวยงามได้ แต่ไม่เป็นที่นิยม เนื่องจากสีสันไม่สวยงามเหมือนกับปลาการ์ตูนชนิดอื่น ๆ  เช่นเดียวกับปลาการ์ตูนอินเดียนแดง แม้ปัจจุบันจะเพาะขยายพันธุ์ได้แล้วก็ตามนันทวัฒน์ โชติสุวรรณ, ปลาทะเลสวยงาม ที่เพาะพันธุ์ได้ ในประเทศไทย คอลัมน์ Blue Planet หน้า 129 นิตยสาร Aquarium Biz ปีที่ 2 ฉบับที่ 21: มีนาคม 2012
# ปลาการ์ตูนแดงดำ
ปลาการ์ตูนแดงดำ หรือ ปลาสลิดหินส้มจากสนุกดอตคอม  เป็นปลาการ์ตูนชนิดหนึ่ง

มีลักษณะและสีสันคล้ายกับปลาการ์ตูนมะเขือเทศ (A. frenatus) มาก จนอาจทำให้เกิดความสับสนกันได้ เนื่องจากมีสีดำบริเวณลำตัวเหมือนกัน แต่ต่างกันคือ ปลาการ์ตูนแดงดำจะไม่มีสีขาวขาดบริเวณหัวเหมือนปลาการ์ตูนมะเขือเทศเลย ตั้งแต่เล็กจนโต

มีขนาดโตเต็มที่ประมาณ 10-12 เซนติเมตร พบขนาดใหญ่ที่สุด 14 เซนติเมตร  มีรายงานพบว่ามีอายุขัยสูงสุดถึง 16 ปี พบกระจายพันธุ์ในทะเลอันดามันและอ่าวไทย จัดเป็นปลาการ์ตูนชนิดหนึ่งที่พบได้ในน่านน้ำไทย และพบได้จนถึงทะเลชวา, เกาะสุมาตรา, หมู่เกาะอันดามันและนิโคบาร์

เป็นปลาการ์ตูนอีกชนิดหนึ่งที่สามารถเพาะขยายพันธุ์ได้แล้วในที่เลี้ยง มีการเลี้ยงเป็นปลาสวยงามบ้าง แต่ไม่ค่อยได้รับความนิยม เนื่องจากสีสันไม่สวยงามนันทวัฒน์ โชติสุวรรณ, ปลาทะเลสวยงาม ที่เพาะพันธุ์ได้ ในประเทศไทย คอลัมน์ Blue Planet หน้า 128 นิตยสาร Aquarium Biz ปีที่ 2 ฉบับที่ 21: มีนาคม 2012
# พัชรินทร์ มั่นปาน
พัชรินทร์ มั่นปาน (เกิด 1 ธันวาคม พ.ศ. 2502) อดีตสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปไตยใหม่

 ประวัติ 
พัชรินทร์ มั่นปาน เกิดเมื่อวันที่ 1 ธันวาคม พ.ศ. 2502 ที่อำเภอดำเนินสะดวก จังหวัดราชบุรี เป็นบุตรของนายสมศักดิ์ กับนางทองดี มั่นปาน สำเร็จการศึกษาระดับปริญญาตรี  ด้านภาษาไทย และปริญญาโท สาขาเทคโนโลยีการศึกษา จากมหาวิทยาลัยบูรพา 

ด้านชีวิตครอบครัว ได้หย่าขาดจากคู่สมรสแล้ว มีบุตร 2 คนบัญชีแสดงรายการทรัพย์สินและหนี้สินของนางพัชรินทร์ มั่นปาน

 การทำงาน 
พัชรินทร์ รับราชการครูตั้งแต่ปี พ.ศ. 2522 กระทั่งในปี พ.ศ. 2549 ได้ลาออกจากราชการในตำแหน่งสุดท้าย คือ ครูชำนาญการ (ค.ศ. 2) โรงเรียนบดินทรเดชา (สิงห์ สิงหเสนี) ๔ จนกระทั่งในปี พ.ศ. 2554 ได้ลงสมัครรับเลือกตั้งสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปไตยใหม่ ซึ่งเป็นพรรคขนาดเล็ก แต่ในการเลือกตั้ง พ.ศ. 2554 พรรคฯ ได้รับเลือกตั้งอย่างเหนือความคาดหมายเจาะใจ "สุรทิน"พรรค"ปธม." เคาะประตูบ้านเรียกคะแนนแบบถึงลูกถึงคน หลังอาศัยวัด-ข้าวก้นบาตรช่วงหาเสียง จากมติชน และได้สมาชิกจำนวน 1 คน ซึ่งนายสุรทิน หัวหน้าพรรค ถูกศาลสั่งเป็นบุคคลล้มละลายประชาธิปไตยใหม่ จี้กกต. รับรอง “พัชรินทร์ มั่นปาน” ส่งผลให้นางพัชรินทร์ ได้เลื่อนขึ้นมาเป็นสมาชิกสภาผู้แทนราษฎรแทน

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เธอได้ย้ายมาสังกัดพรรคมหาชน และลงสมัครสมาชิกสภาผู้แทนราษฎรในระบบบัญชีรายชื่อประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคมหาชน)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๖ , เล่ม ๑๓๐ ตอนที่ ๓๐ ข หน้า ๘๐, ๖ ธันวาคม ๒๕๕๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕ , เล่ม ๑๒๙ ตอนที่ ๓๕ ข หน้า ๑๔๕, ๓ ธันวาคม ๒๕๕๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๒๔ ตอนที่ ๑๐ ข หน้า ๒๘๔, ๒๕ มิถุนายน ๒๕๕๐
# ปลาการ์ตูนมะเขือเทศ
ปลาการ์ตูนมะเขือเทศ  เป็นปลาการ์ตูนชนิดหนึ่ง

ในปลาขนาดเล็กจะมีลายสีขาวพาดลำตัวด้านละ 3 ลาย แต่เมื่อโตขึ้นลายดังกล่าวจะหายไป เหลือเพียงลายบริเวณหน้าด้านตรงแผ่นปิดเหงือกเท่านั้น 

มีขนาดโตเต็มที่ 14 เซนติเมตร พบกระจายพันธุ์ในมหาสมุทรแปซิฟิก บริเวณหมู่เกาะริวกิว, ทะเลญี่ปุ่น, มาเลเซีย และอินโดนีเซีย โดยปกติแล้วไม่พบในน่านน้ำไทย แต่ก็มีรายงานและภาพถ่ายหลายครั้งที่ภาคใต้ฝั่งอันดามัน โดยปกติแล้วจะอาศัยอยู่กับดอกไม้ทะเล ชนิด ดอกไม้ทะเลนมสาว (Entacmaea quadricolor)

เป็นปลาทะเลที่ได้รับความนิยมในการเป็นปลาสวยงาม จัดเป็นปลาที่สวยงามและเลี้ยงง่ายกว่าปลาการ์ตูนชนิดอื่น เช่น ปลาการ์ตูนส้มขาว (A. ocellaris) หรือปลาการ์ตูนเพอร์คูล่า (A. percula) ปัจจุบันสามารถเพาะขยายพันธุ์ในที่เลี้ยงได้แล้วนันทวัฒน์ โชติสุวรรณ, ปลาทะเลสวยงาม ที่เพาะพันธุ์ได้ ในประเทศไทย คอลัมน์ Blue Planet หน้า 129 นิตยสาร Aquarium Biz ปีที่ 2 ฉบับที่ 21: มีนาคม 2012
# เพอร์ซี วัตสัน
นิโคลัส คริสโตเฟอร์ แม็กเนล (Nicholas Christopher McNeil) หรือ เพอร์ซี วัตสัน (Percy Watson) เกิดวันที่ 19 สิงหาคม ค.ศ. 1981 นักมวยปล้ำอาชีพและอดีตนักฟุตบอลชาวอเมริกันที่ทำงานกับWWE เคยเข้าร่วมแข่งขันNXTซีซั่น2

ผลงานความสำเร็จ
Pro Wrestling Illustrated
PWI ranked him #238 of the top 500 singles wrestlers in the PWI 500 in 2010
# เฮกเตอร์ เกร์เรโร
เฮกเตอร์ แมนูเอล เกร์เรโร เลนส์ (Héctor Manuel Guerrero Llanes) หรือที่รู้จักกันดีในชื่อ เฮกเตอร์ เกร์เรโร (Héctor Guerrero) เกิดวันที่ 1 ตุลาคม ค.ศ. 1954 เป็นนักมวยปล้ำอาชีพชาวอเมริกันเชื้อสายเม็กซิกัน เขาเป็นหนึ่งในสมาชิกตระกูลนักมวยปล้ำที่มีชื่อเสียงตลอดกาลที่สุดของเม็กซิโกนั่นก็คือโลสเกร์เรโรส์ ซึ่งบิดาของเขาคือ กอรี เกร์เรโร

ผลงานแชมป์และรางวัล
American Wrestling Association
AWA World Tag Team Championship (1 time) – with Dr. D
California Pro Wrestling
CPW California Championship (1 time)
Championship Wrestling from Florida
NWA Florida Heavyweight Championship (1 time)
NWA Florida Junior Heavyweight Championship (1 time)
NWA United States Tag Team Championship (Florida version) (1 time) – with Chavo Guerrero
Continental Wrestling Association
AWA Southern Tag Team Championship (1 time) – with Steve Regal
Jim Crockett Promotions
NWA World Junior Heavyweight Championship (2 times)
NWA Hollywood Wrestling
NWA Americas Heavyweight Championship (2 times)
NWA Americas Tag Team Championship (6 times) – with Chavo Guerrero Sr.(1), Black Gordman (1), Barry Orton (1), and Mando Guerrero (3)
NWA Tri-State
NWA Tri-State Tag Team Championship (1 time) – with Ron Sexton
Pro Wrestling Federation
PWF Tag Team Championship (1 time) – with Eddie Guerrero
Pro Wrestling Illustrated
PWI ranked him # 423 of the best 500 singles wrestlers of the PWI Years in 2003.
Western States Alliance
WSA Western States Tag Team Championship (1 time) – with Mando Guerrero
World Organization of Wrestling
WOW Heavyweight Championship (1 time)
Wrestling Observer Newsletter awards
Worst Gimmick (1990)
# ไทตัส โอนีล
แทดดีอูส บัลลาร์ด ซีเนียร์ (Thaddeus Bullard, Sr.) เกิด 29 เมษายน ค.ศ. 1977 เป็นนักมวยปล้ำอาชีพและอดีตนักฟุตบอลชาวอเมริกันที่เซ็นสัญญากับWWEในนาม ไทตัส โอนีล (Titus O'Neil)

 ประวัติ 
ในปี 2010 ไทตัสได้เข้าร่วมแข่งขันNXTซีซั่น2ของWWE โดยผู้ชนะคือคาวาล ในปี 2011 ได้เข้าร่วม NXT รีเดมชั่นหรือซีซั่น5 ในสแมคดาวน์ 20 เมษายน 2012 ไทตัสได้เปิดตัวค่ายหลักพร้อมดาร์เรน ยังในนามไพรม์ไทม์เพลเยอส์ชนะดิอูโซส์ ในโนเวย์เอาท์ (2012)ชนะแท็กทีมสี่เส้าได้สิทธิ์ชิงแชมป์แท็กทีม WWEกับโคฟี คิงส์ตันและอาร์-ทรูธ แต่ไม่สำเร็จ ต่อมาไพรม์ไทม์เพลเยอส์ได้เป็นฝ่ายธรรมะและในไนท์ออฟแชมเปียนส์ (2013)ได้ชนะสิทธิ์ไปชิงแชมป์แท็กทีมกับเซธ รอลลินส์และโรแมน เรนส์แต่ก็ไม่สำเร็จhttp://www.uproxx.com/sports/2013/09/wwe-night-champions-2013-results/ ในสแมคดาวน์ 31 มกราคม 2014 หลังจากไพรม์ไทม์เพลเยอส์แพ้แท็กทีม โดยไทตัสยอมปล่อยให้ดาร์เรนโดนกดแบบง่ายๆ หลังแมตช์ไทตัสกับดาร์เรนจึงเถียงกัน ดาร์เรนเลยถามไทตัสว่านี่กำลังทำอะไร เราเป็นเหมือนพี่น้องเป็นครอบครัวไม่ใช่หรอ ไทตัสบอกว่าไม่ เขาเบื่อหน่ายที่จะต้องมารู้ว่าเป็นไอ้ขี้แพ้แล้ว เขามาที่นี่เพื่อเป็นแชมป์ สิ่งเดียวที่ถ่วงเขาอยู่และเขาต้องกำจัดออกไปก็คือดาร์เรน ยัง ว่าแล้วไทตัสก็อัดดาร์เรนแบบไม่ยั้ง ทำให้ไพรม์ไทม์เพลเยอส์แตกทีมกัน และไทตัสได้กลายเป็นฝ่ายอธรรมอีกครั้ง ทั้งคู่ได้เจอกันในอิลิมิเนชั่น แชมเบอร์ (2014)โดยไทตัสชนะ ในปี 2015 ไพรม์ไทม์เพลเยอส์ได้กลับมารวมทีมกัน ในมันนีอินเดอะแบงก์ (2015)ไพรม์ไทม์เพลเยอส์ได้คว้าแชมป์แท็กทีมสมัยแรกจากเดอะนิวเดย์เป็นเข็มขัดแชมป์เส้นแรกของทั้งคู่ใน WWE ก่อนเสียคืนให้นิวเดย์แบบแท็กทีมสี่เส้าในซัมเมอร์สแลม (2015) ในเดือนกุมภาพันธ์ 2016 ไทตัสได้ถูกวินซ์ แม็กแมนสั่งแบนเป็นเวลา 60 วันจากเหตุความประพฤติไม่เหมาะสมที่ไปจับและดึงแขนวินซ์มาหยอกล้อเล่นหลังแดเนียล ไบรอันเพิ่งประกาศรีไทร์และกล่าวอำลาบนเวทีเสร็จสิ้นFans call Vince McMahon a racist for suspending black wrestlerhttp://www.pwinsider.com/ViewArticle.php?id=99695 ในปี 2017 ไทตัสได้ก่อตั้ง Titus Worldwide โดยมีอะพอลโล ครูวส์เป็นคู่แท็กทีมและดานา บรูกเป็นผู้จัดการทีมhttp://www.wwe.com/videos/titus-oneil-has-big-plans-for-apollo-crews-raw-april-17-2017 ในปี 2019 ได้ประเดิมแชมป์ 24/7 เป็นคนแรก ในปี 2020 ได้รับเสนอชื่อเข้าสู่ WWE Hall of Fame สาขารางวัล Warrior Award

 แชมป์และรางวัล 
Florida Championship Wrestling
FCW Florida Tag Team Championship (1 time) – with Damien Sandow
Pro Wrestling Illustrated
Ranked No. 82 of the top 500 singles wrestlers in the PWI 500 in 2013
Rolling Stone
Most Deserved Push (2015) 
Wrestling Observer Newsletter
Worst Feud of the Year (2016) 
WWE
WWE 24/7 Championship (1 time, inaugural)
WWE Tag Team Championship (1 time) – with Darren Young
WWE Hall of Fame (Class of 2020 - Warrior Award)
WWE Year-End Award for Funniest Moment of the Year (2018) –
# ผู้เล่นคนที่ 12
ผู้เล่นคนที่ 12  เป็นคำที่อธิบายถึงแฟนฟุตบอลในสนามฟุตบอลระหว่างการแข่งขันฟุตบอลหรืออเมริกันฟุตบอล คำนี้มีความหมายแตกต่างในกีฬาคริกเกต หมายถึงผู้เล่นสำรองคนแรกที่ได้ลงสนามหลังจากที่ผู้เล่นบาดเจ็บ ในกีฬาฟุตบอลซึ่งมีจำนวนผู้เล่นแข่งขันในสนาม 11 คนต่อทีม คำ ๆ นี้จึงแสดงถึงแฟนฟุตบอลที่พยายามช่วยทีม ส่วนในอเมริกันฟุตบอลคำนี้เป็นสัญลักษณ์และมีที่มาจากมหาวิทยาลัยเท็กซัสเอแอนด์เอ็ม ในปี ค.ศ. 1922

การแสดงของแฟนสามารถมีผลกระทบต่อฝีมือการเล่นของทีมได้ เป็นองค์ประกอบความได้เปรียบของทีมเหย้า กล่าวคือ แฟนทีมเหย้าต้องการเห็นทีมของตนชนะในบ้านตัวเอง ดังนั้นแฟนเหล่านี้จะมักสร้างเสียงดังหรือร้องเพลงเพื่อหวังที่จะสร้างความรำคาญ ลดความมั่นใจ และสับสน ต่อทีมคู่แข่ง ขณะที่พวกเขาครองบอล หรือชี้นำผู้ตัดสินในการตัดสินใจ เสียงต่าง ๆ นี้อาจเกิดจากการโห่ ผิวปาก กระทืบ หรือเทคนิคต่าง ๆ
# ภาษาโซ
ภาษาโซ (Zou language) หรือภาษาโซมี ภาษาโซเม มีผู้พูดทั้งหมด 50,600 คน พบในพม่า 30,000 คน ในรัฐชีน พบในอินเดีย 20,600 คน ในรัฐมณีปุระและรัฐอัสสัม จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขากูกี-ชีน-นาคา สาขาย่อยกูกี-ชีน ใกล้เคียงกับภาษาชีนสำเนียงไปเตหรือสำเนียงซิมเต ในอินเดียเขียนด้วยอักษรละติน มีการแปลไบเบิลเป็นภาษาโซ เรียงประโยคแบบประธาน-กรรม-กริยา
อ้างอิง
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
# ภาษาทามูดิก
ภาษาทามูดิก (Thamudic; الثمودية) เป็นภาษาอาระเบียเหนือโบราณที่พบในจารึกยุคก่อนศาสนาอิสลามตลอดทะเลทรายอาระเบียและคาบสมุทรไซนาย ในช่วง พ.ศ. 143 – 943 ชื่อภาษานี้ตั้งตามชื่อของชาวษะมูด ซึ่งที่จริงแล้ว ไม่ได้เกี่ยวข้องกับภาษานี้
# รัฐประหารในประเทศพม่า พ.ศ. 2505
รัฐประหารในประเทศพม่า เมื่อวันที่ 2 มีนาคม พ.ศ. 2505 เป็นจุดเริ่มต้นของการปกครองแบบสังคมนิยมและการครอบงำการเมืองของกองทัพพม่า เป็นระยะเวลา 26 ปี ระบบการเมืองที่เป็นผลสืบเนื่องดำเนินมากระทั่งวันที่ 18 กันยายน พ.ศ. 2531 เมื่อกองทัพยึดอำนาจในฐานะสภาฟื้นฟูกฎหมายและระเบียบแห่งรัฐ (ภายหลังเปลี่ยนชื่อเป็น สภาสันติภาพและการพัฒนาแห่งรัฐ) หลังการก่อการกำเริบ 8888 ทั่วประเทศ รัฐประหาร พ.ศ. 2505 นำโดยพลเอก เนวี่น และสภาปฏิวัติสังคมนิยม ซึ่งมีสมาชิก 24 คน ในระยะเวลา 12 ปีถัดจากนี้ กระทั่ง พ.ศ. 2517 พม่าปกครองด้วยกฎอัยการศึก และมีการขยายบทบาทของทหารอย่างสำคัญในเศรษฐกิจ การเมืองและรัฐการพม่า นโยบายและอุดมการณ์ของรัฐบาลหลังรัฐประหารตั้งอยู่บนแนวคิดวิถีพม่าสู่สังคมนิยม (Burmese Way to Socialism) ซึ่งมีการประกาศต่อสาธารณะหนึ่งเดือนหลังรัฐประหารและเสริมด้วยการจัดตังพรรคโครงการสังคมนิยมพม่า

 ภูมิหลัง 
หลังจากพม่าได้รับเอกราช มีความตึงเครียดทางการทหารและการลุกฮือของชนกลุ่มน้อย  ใน พ.ศ. 2491 เนวินขึ้นมามีอำนาจในกองทัพ ต่อมา ในวันที่ 31 มกราคม พ.ศ. 2492 เนวินได้เป็นผู้บัญชาการทหารและเข้าควบคุมทหารทั้งหมดแทนนายพลสมิท ดุนที่เป็นชาวกะเหรี่ยง ทำให้เนวินได้จัดระเบียบกองทัพใหม่  ต่อมา อู้นุได้ร้องขอให้เนวินเป็นนายกรัฐมนตรีเฉพาะกาลเมื่อ 28 ธันวาคม พ.ศ. 2501 หลังจากที่สันนิบาตเสรีชนต่อต้านฟาสซิสต์แตกออกเป็นสองส่วน และอู้นุเกือบไม่ได้รับการไว้วางใจจากรัฐสภา  เนวินได้ฟื้นฟูกฎระเบียบใหม่ในระหว่างที่เขาเป็นนายกรัฐมนตรีเฉพาะกาล การเลือกตั้งใหม่ใน เดือนกุมภาพันธ์ พ.ศ. 2503 นั้นอู้นุเป็นฝ่ายชนะ และได้จัดตั้งรัฐบาลเมื่อ 4 เมษายน พ.ศ. 2503

 รัฐประหาร 
ต่อมาเมื่อ 2 มีนาคม พ.ศ. 2505 เนวินขึ้นสู่อำนาจอีกครั้งโดยการก่อรัฐประหาร ตัวเขาเองมีสถานะเป็นประมุขรัฐ ในฐานะประธานสภาปฏิวัติสหภาพ และเป็นนายกรัฐมนตรีด้วย เขาได้จับกุมอู้นุ เจ้าส่วยแต้กและคนอื่น ๆ อีกหลายคน และประกาศจัดตั้งรัฐสังคมนิยม เซาเมียะ เทียก บุตรชายของเจ้าส่วยแต้กถูกยิงเสียชีวิตหลังการวิจารณ์รัฐประหาร เจ้าฟ้าจาแสงหายตัวไปอย่างลึกลับหลังจากหยุดที่จุดตรวจใกล้ตองจี

หลังจากมีการลุกฮือที่มหาวิทยาลัยย่างกุ้งในเดือนกรกฎาคม พ.ศ. 2505 ได้มีการส่งทหารเข้าไปจัดระเบียบใหม่ มีการเผาผู้ประท้วงและทำลายอาคารสหภาพนักศึกษาBoudreau, Vincent (2004) Resisting Dictatorship: Repression and Protest in Southeast Asia Cambridge University Press, Cambridge, U.K., pp. 37-39, 50-51 , ISBN 0-521-83989-0  หลังจากนั้น มหาวิทยาลัยทั่วประเทศถูกสั่งปิดเป็นเวลา 2 ปี จนถึงเดือนกันยายน พ.ศ. 2507 ใน พ.ศ. 2531 อีก 26 ปีต่อมา เนวินปฏิเสธความเกี่ยวข้องกับการทำลายอาคารสหภาพนักศึกษา โดยกล่าวว่าเป็นคำสั่งของอองจี้
 หลังจากนั้นและผลกระทบ 
รัฐประหารได้เปลี่ยนพม่าจากสหภาพที่มีหลายพรรคการเมืองไปเป็นรัฐที่มีพรรคการเมืองเดียวคือพรรคโครงการสังคมนิยมพม่า การลงทุนของเอกชนโดยเฉพาะที่ไม่ใช่ของพม่าถูกยึดเป็นของรัฐ บริษัทต่างชาติต่างถอนตัวออกไป และปกครองประเทศด้วยกฎอัยการศึกจนถึง พ.ศ. 2517 จึงได้ประกาศใช้รัฐธรรมนูญใหม่ ใช้ชื่อประเทศว่าสาธารณรัฐสังคมแห่งสหภาพพม่าได้ใช้ธงชาติที่มีสัญลักษณ์ของสังคมนิยม ผลของรัฐประหารทำให้การพัฒนาเศรษฐกิจของพม่าหยุดชะงักจนกลายเป็นประเทศด้อยพัฒนาใน พ.ศ. 2530
# ภาษาสัญลักษณ์มาเลเซีย
ภาษาสัญลักษณ์มาเลเซีย (หรือ BIM) เป็นภาษาจำเพาะสำหรับคนหูหนวกในประเทศมาเลเซีย และยังเป็นภาษาที่รัฐบาลมาเลเซียจัดเป็นภาษามือราชการที่ใช้สื่อสารและประกาศใช้อย่างเป็นทางการใน ค.ศ. 2008 ภาษาสัญลักษณ์มาเลเซียมีภาษาย่อยที่แตกต่างกันตามรัฐ พัฒนาขึ้นโดยกระทรวงศึกษาธิการเมื่อ พ.ศ. 2521 และใช้ในโปรแกรมของรัฐ ภาษาสัญลักษณ์นี้สร้างขึ้นโดยสหพันธ์คนหูหนวกแห่งมาเลเซีย เมื่อ พ.ศ. 2541 และเป็นพื้นฐานของภาษาสัญลักษณ์อินโดนีเซีย ใช้โดยคนหูหนวกส่วนใหญ่ในมาเลเซียที่เข้าโรงเรียนทุกช่วงอายุ
# เอ็นอาร์แอล
เนชั่นแนล รักบี้ ลีก  หรือ เอ็นอาร์แอล เป็นลีกรักบี้อาชีพก่อตั้งขึ้นเมื่อปี ค.ศ. 1997
# ปลาการ์ตูนลายปล้องหางเหลือง
ปลาการ์ตูนลายปล้องหางเหลือง  ปลาการ์ตูนชนิดหนึ่ง 

มีลักษณะทั่วไปคล้ายกับปลาการ์ตูนลายปล้อง (A. clarkii) แต่มีครีบหางและครีบก้นสีเหลืองเข้มกว่า อันเป็นที่มาของชื่อเรียก มีขนาดโตเต็มที่ 14 เซนติเมตร ในธรรมชาติจะกระจายพันธุ์ในมหาสมุทรอินเดีย, อินเดีย, ศรีลังกา และมัลดีฟส์ โดยปกติแล้วจะอาศัยอยู่กับดอกไม้ทะเลชนิด พรมทะเล (Stichodactyla haddoni)

เป็นปลาที่มีความหลากหลายทางสีสันมากในธรรมชาติ โดยปล่าที่พบในแต่ละแหล่งจะมีสีสันและลวดลายที่ไม่เหมือนกัน โดยปลาที่พบในน่านน้ำไทยเมื่อโตเต็มที่ มักมีลำตัวสีดำสนิท มีเพียงส่วนปาก, หาง, ครีบอก, ครีบท้อง และบริเวณส่วนท้องตั้งแต่โคนครีบไปจนถึงปลายปากล่างเป็นสีส้มสด

เป็นปลาการ์ตูนอีกชนิดหนึ่งที่นิยมเลี้ยงเป็นปลาสวยงาม และเพาะขยายพันธุ์ในสถานที่เลี้ยงได้แล้ว แต่ได้รับความนิยมน้อยกว่าปลาการ์ตูนลายปล้อง เนื่องจากมีความสวยน้อยกว่า
นันทวัฒน์ โชติสุวรรณ, ปลาทะเลสวยงาม ที่เพาะพันธุ์ได้ ในประเทศไทย คอลัมน์ Blue Planet หน้า 126 นิตยสาร Aquarium Biz ปีที่ 2 ฉบับที่ 21: มีนาคม 2012